วาโย อัศวรุ่งเรือง

นายแพทย์ วาโย อัศวรุ่งเรือง  (เกิด 27 ธันวาคม พ.ศ. 2530)  เป็นแพทย์และนักการเมืองชาวไทย ปัจจุบันดำรงตำแหน่งเป็นรองหัวหน้าพรรคประชาชน และสมาชิกสภาผู้แทนราษฎร แบบบัญชีรายชื่อ อดีตประธานคณะกรรมาธิการการอุดมศึกษา วิทยาศาสตร์ วิจัยและนวัตกรรม ในสภาผู้แทนราษฎรไทย ชุดที่ 26 ก่อนที่วาโยได้เป็นรองหัวหน้าพรรคประชาชน วาโยได้เข้าร่วมการแข่งขันรายการเดอะสตาร์ ค้นฟ้าคว้าดาว ปี 6 รองชนะเลิศอันดับ 8 และอดีตในชื่อว่า เก่ง TS6 ทำงานในวงการบันเทิงต่อไปจนถึงปี พ.ศ. 2561 และเป็นอดีตรองโฆษกพรรคอนาคตใหม่

 ประวัติ 
วาโย อัศวรุ่งเรือง เกิดเมื่อวันที่ 27 ธันวาคม พ.ศ. 2530 ที่โรงพยาบาลบำรุงราษฎร์ กรุงเทพมหานคร ในระดับประถมศึกษาจบจาก โรงเรียนเซนต์ดอมินิก รุ่นที่ 36 ในระดับมัธยมศึกษาตอนต้นจบจาก โรงเรียนเตรียมอุดมศึกษาน้อมเกล้า รุ่น 17  มัธยมศึกษาตอนปลาย โรงเรียนเตรียมอุดมศึกษา รุ่น 66 (โควต้านักดนตรี) ในระดับอุดมศึกษา วาโยสำเร็จการศึกษาหลายหลักสูตร ได้แก่ แพทยศาสตรบัณฑิต มหาวิทยาลัยมหิดล นิติศาสตรบัณฑิต มหาวิทยาลัยรามคำแหง วิทยาศาสตรมหาบัณฑิต มหาวิทยาลัยแม่ฟ้าหลวง นิติศาสตรมหาบัณฑิต มหาวิทยาลัยธุรกิจบัณฑิตย์ บริหารธุรกิจมหาบัณฑิต มหาวิทยาลัยหอการค้าไทย และประกาศนียบัตรบัณฑิตชั้นสูง (วิทยาศาสตร์การแพทย์คลินิก) มหาวิทยาลัยมหิดล

เมื่อปี 2552 วาโยเข้าประกวดรายการเดอะสตาร์ ค้นฟ้าคว้าดาว ปี 6 โดยเป็นตัวแทนจากภาคกลาง และผ่านเข้ารอบเป็น 8 คนสุดท้าย แต่ออกจากการแข่งขันในสัปดาห์แรก จบอันดับที่ 8

ชีวิตครอบครัว วาโยสมรสกับ เกวลิน อัศวรุ่งเรือง รองชนะเลิศอันดับ 2 จากเดอะสตาร์ ค้นฟ้าคว้าดาว ปี 11 เมื่อวันที่ 24 ตุลาคม พ.ศ. 2564 มีบุตรสาวด้วยกัน 1 คน คือ วาริน อัศวรุ่งเรือง

 งานการเมือง 
วาโยเข้าสู่การเมืองครั้งแรกโดยร่วมงานกับพรรคอนาคตใหม่ และได้รับการแต่งตั้งให้เป็นรองโฆษกพรรคเมื่อวันที่ 20 ธันวาคม จากนั้นเมื่อวันที่ 24 มีนาคม พรรคอนาคตใหม่ได้ประกาศรายชื่อ ส.ส.บัญชีรายชื่อของพรรค โดยวาโยเป็นผู้สมัครลำดับที่ 28 

ภายหลังการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 พรรคอนาคตใหม่ได้รับการจัดสรร สส.บัญชีรายชื่อจำนวน 50 ที่นั่ง ทำให้วาโยที่ลงสมัครรับเลือกตั้งในลำดับที่ 28 ได้รับเลือกตั้งเป็นสมาชิกสภาผู้แทนราษฎรแบบบัญชีรายชื่อ และมีบทบาทในการแถลงผลงานการทำงานของพรรคในสัปดาห์แรก และปัญหาต่าง ๆ ที่พบจากรัฐบาลสมัยที่ 2 ของพลเอก ประยุทธ์ จันทร์โอชา ต่อมาเมื่อพรรคอนาคตใหม่ถูกยุบพรรคในปี พ.ศ. 2563 จึงย้ายตาม สส. ส่วนใหญ่มาสังกัดพรรคก้าวไกล โดยมีการวิพากษ์วิจารณ์มาตรการการรับมือการระบาดทั่วของโควิด-19 ในประเทศไทย โดยเฉพาะความรู้เรื่องหน้ากากอนามัยแบบผ้า ซึ่งรัฐบาลไม่ได้อธิบายให้ประชาชนเข้าใจอย่างชัดเจน

ต่อมาในปี พ.ศ. 2567 วาโยมีบทบาทในการอภิปรายการแก้ปัญหาของรัฐบาลเศรษฐา ทวีสิน เกี่ยวกับเรื่องปลาหมอคางดำ ต่อมาหลังจากพรรคก้าวไกลถูกยุบพรรค วาโยได้ย้ายตาม สส. ทั้งหมดมาสังกัดพรรคประชาชน ได้รับตำแหน่งรองหัวหน้าพรรค ดูแลด้านกฎหมาย 

 สมาชิกสภาผู้แทนราษฎร 
วาโย อัศวรุ่งเรือง ได้รับเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคอนาคตใหม่ → พรรคก้าวไกล
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 แบบบัญชีรายชื่อ สังกัดพรรคก้าวไกล → พรรคประชาชน
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 แบบบัญชีรายชื่อ สังกัดพรรคประชาชน

 ผลงานก่อนทำงานการเมือง 
 ละคร/ซิตคอม 

| rowspan = "2" |2554
| บ้านนี้มีรัก
|หมอโอ (รับเชิญ)
|-
|คนเถื่อน
|สรวิทย์
|-
| rowspan = "2" |2556
|แผนรักแผนร้าย
|หมอวิชาญ
|-
|สุดสายป่าน
|ทวิช
|-
| rowspan = "2" |2557
|เล่ห์นางฟ้า
|รอน (รับเชิญ)
|-
|สงครามนางงาม
|ทัศนา บูรพา (หมอทัช)
|-
| rowspan = "2" |2558
|ผู้กองเจ้าเสน่ห์
|โก้ (รับเชิญ)
|-
|จุดนัดฝัน
|บูม
|-
|2559
|เราเกิดในรัชกาลที่ ๙ เดอะซีรีส์
|แพทย์เจ้าของไข้มุกดา
|-
| rowspan = "3" |2560
|รักชั้นนัย
|นัท
|-
|แต่ปางก่อน
|อภัย
|-
|เธอคือพรหมลิขิต
|หมอแผนกสูติ-นารีเวชที่โรงพยาบาลเกาะสีชัง (รับเชิญ)
|-
|2561
|กาหลมหรทึก
|หมอสมิต
|-
|}

 เพลง 
 เพื่อดาวดวงนั้น - The Star 6
 ยังไงก็รัก - The Star 6
 ปากเก่ง
 รักของฉันนั้นคือเธอ - รวม The Star 1 - 10
 ไม่หลง...คงไม่ได้ - หมอเก่ง วาโย

 พิธีกร 
 รายการ Entertainment Update
 รายการ Dawn of Gaia

 เครื่องราชอิสริยาภรณ์ 
ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓

 อ้างอิง 

 แหล่งข้อมูลอื่น 


หมวดหมู่:นักร้องชายชาวไทย
หมวดหมู่:นักแสดงชายชาวไทย
หมวดหมู่:แพทย์ชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคอนาคตใหม่
หมวดหมู่:นักการเมืองพรรคก้าวไกล
หมวดหมู่:นักการเมืองพรรคประชาชน (พ.ศ. 2567)
หมวดหมู่:บุคคลจากโรงเรียนเซนต์ดอมินิก
หมวดหมู่:บุคคลจากโรงเรียนเตรียมอุดมศึกษาน้อมเกล้า
หมวดหมู่:บุคคลจากโรงเรียนเตรียมอุดมศึกษา
หมวดหมู่:บุคคลจากเขตวัฒนา
หมวดหมู่:บุคคลจากคณะแพทยศาสตร์ศิริราชพยาบาล มหาวิทยาลัยมหิดล
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากคณะบริหารธุรกิจ มหาวิทยาลัยหอการค้าไทย
หมวดหมู่:ผู้ได้รับเครื่องราชอิสริยาภรณ์ ท.ม.